b"\n_START_ARTICLE_\nGuptes Posteriors\n_START_SECTION_\nHist\xc3\xb2ria\n_START_PARAGRAPH_\nDespr\xc3\xa9s de la decad\xc3\xa8ncia de l'Imperi Gupta, els Guptes Posteriors els van succeir com a governants de Magadha.[1] La filla del fundador de la dinastia,  Krishnagupta, s'hauria casat amb el pr\xc3\xadncep Adityavarman de la dinastia Maukhari. Segons la inscripci\xc3\xb3 d'Apshad, el n\xc3\xa9t de Krishnagupta, Jivitagupta, va dur a terme expedicions militars a la regi\xc3\xb3 del Himalaia i al sud-oest de Bengala._NEWLINE_Durant el regnat del fill de Jivitagupta, Kumaragupta, la dinastia va desenvolupar una rivalitat amb els Maukharis. Kumaragupta va derrotar al rei Maukhari Ishanavarman el 554; va morir a Prayaga. El seu fill Damodaragupta va patir\xc2\xa0 algunes derrotes enfront dels Maukharis._NEWLINE_El fill de Damodaragupta, Mahasenagupta, es va aliar amb la dinastia Pushyabhuti (o Vardhana). La seva germana es va casar amb el rei Pushyabhuti Adityavardhana. Va envair Kamarupa i va derrotar a Susthita Varman.[3] Per\xc3\xb2 subseg\xc3\xbcentment va fer front a tres invasors: el rei Maukhari Sharva-varman, el rei de Kamarupa Supratishthita-varman, i el rei tibet\xc3\xa0 Srong Tsan. El seu vassall Shashanka el va abandonar (i m\xc3\xa9s tard va establir el regne independent de Gauda). Sota aquestes circumst\xc3\xa0ncies, Mahasena-gupta es va veure obligat a fugir de Magadha, i es va refugiar a Malwa. Poc despr\xc3\xa9s el rei Pushyabhuti Harxa va restaurar el govern dels Guptes Posteriors a Magadha, i van governar com a vassalls de Harxa ._NEWLINE_Despr\xc3\xa9s de\xc2\xa0 la mort de Harxa el rei Gupta Adityasena esdevingu\xc3\xa9 el governant sobir\xc3\xa0 d'un gran regne gran que s'estenia del Ganges al nord fins a Chhota Nagpur al sud i del riu Gomati a l'est\xc2\xa0 a la badia de Bengala a l'oest.[4] Tanmateix, va ser derrotat pels Txalukies._NEWLINE_Jivitagupta II, el darrer governant conegut de la dinastia fou derrotat per Yashovarman de Kanauj."